
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 84 
                                                              din 28 aprilie 2021
privind aprobarea marcării de trasee turistice pe raza Municipiului Sighișoara, ca parte a destinației Colinele Transilvaniei
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.095/06.04.2021 şi la Consiliul Local Sighișoara cu nr. 11.962/22.04.2021, de referatul de aprobare, înregistrat cu nr. 10.094/06.04.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 

Având în vedere Dosarul de evaluare în vederea certificării destinației Colinele Transilvaniei ca destinație pentru ecoturism, înregistrat la Ministerul Economiei, Energiei și Mediului de Afaceri - Direcția Generală Turism, cu numărul 480 255/SIFDT/18.11.2020;
Având în vedere susținerea turismului local;

Având în vedere inițiativa privind aprobarea marcării de trasee turistice pe raza Municipiului Sighișoara, ca parte a destinației Colinele Transilvaniei;

Având în vedere solicitarea Unității de Management a Destinației Colinele Transilvaniei, înregistrată la Municipiul Sighișoara cu nr. 5.538/25.02.2021;

Având în vedere și Hotărârea Consiliului Local  Sighişoara nr. 124/2020 privind aprobarea participării Municipiului Sighișoara la realizarea proiectului VIA TRANSILVANICA (Calea Transilvaniei);
Având în vedere prevederile Ordinului Ministerului Mediului, Apelor și Pădurilor nr. 1166/2016 privind aprobarea Planului de management al ariilor naturale protejate ROSPA0099 Podişul Hârtibaciului, ROSCI0227 Sighişoara-Târnava Mare, ROSCI0144 Pădurea de gorun şi stejar de pe Dealul Purcăreţului, ROSCI0143 Pădurea de gorun şi stejar de la Dosul Fânaţului, ROSCI0132 Oltul Mijlociu-Cibin-Hârtibaciu, ROSCI0303 Hârtibaciu Sud-Est, ROSCI0304 Hârtibaciu Sud-Vest, Rezervaţia Naturală "Stejarii seculari de la Breite municipiul Sighişoara", Rezervaţia "Canionul Mihăileni", "Rezervaţia de stejar pufos" - sat Criş;
Având în vedere prevederile Ordonanței Guvernului nr. 58/1998 privind organizarea și desfășurarea activității de turism în România, cu modificările și completările ulterioare, cu precădere prevederile art. 3, 20 și 23 din aceasta;

Ținând cont și de prevederile Hotărârii Guvernului nr. 33/2000 privind aprobarea Metodologiei de înscriere, atestare a criteriilor de evidențiere a patrimoniului turistic;
Având în vedere Raportul de specialitate al Compartimentului Urbanism, Disciplina în Construcții și Patrimoniu UNESCO, înregistrat cu nr. 10.092/06.04.2021, prin care se propune aprobarea marcării de trasee turistice pe raza Municipiului Sighișoara, ca parte a destinației Colinele Transilvaniei;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „e”, alin. (7) lit. „j” și „k”, alin. (9) lit. „a” și alin. (14), art. 139 alin. (1) și alin. (3) lit. „f” și „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
     H O T Ă R Ă Ș T E:

Art. 1. (1) Se aprobă marcarea de trasee turistice pe raza Municipiului Sighișoara, ca parte a destinației Colinele Transilvaniei, conform anexei nr. 1 la prezenta hotărâre.

(2) Municipiul Sighișoara va promova și va sprijini sustenabilitatea pe termen lung a traseelor.

Art. 2. (1) Se aprobă înființarea traseului tematic - Descoperă activ Municipiul Sighișoara - Colinele Transilvaniei - destinație ecoturistică de pe raza U.A.T. Municipiul Sighișoara, conform anexei nr. 1 din prezenta hotărâre, parte a infrastructurii de vizitare a destinației Colinele Transilvaniei, care în județul Mureș va include 6 U.A.T.- uri, respectiv: Vânători, Saschiz, Albești, Sighișoara, Apold, Daneș.

(2) Traseul prevăzut în anexa nr. 1 la prezenta hotărâre va fi cuprins în Strategia de dezvoltare a Municipiului Sighișoara.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Direcția Generală Arhitect Șef – Compartimentul Urbanism, Disciplina în Construcții, Patrimoniu UNESCO, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Achiziții, Accesare Fonduri Europene și Management Proiecte din cadrul Municipiului Sighișoara și Unitatea de Management a Destinației Colinele Transilvaniei.
Art. 4. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Generală Arhitect Șef; 
  2 ex. Compartimentul Urbanism, Disciplina în Construcții, Patrimoniu UNESCO;
  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Biroul Achiziții, Accesare Fonduri Europene și Management Proiecte;

  1 ex. Unitatea de Management a Destinației Colinele Transilvaniei.

12 ex.
B.A. 
